hu hu fa cs en en hu hu hu hu hu en hu fa hu de hu es es en en de ast hu en hu en fr en hu hu hu hu hu hu hu hu hu en hu hu hu fr pl hu hu hu hu uz en en en en en pt en de es en ceb hu hu hu hu hu hu hu hu hu hu hu hu hu en hu ceb es hu en hu es hu ceb hu cs en en en hu hu es hu hu hu hu hu en hu hu hu hu hu de hu hu en ja en en en en cs en en sv fr de de fr fr fr sv en fr en ja fr de fr es nb fr de en en sv de de fr en fr it fr de en hu hu hu hu hu hu en hu hu hu hu hu de hu la en hu sv en pt hu en hu hu en hu hu de hu hu es es ru en
Arabic Bulgarian Chinese (Simplified) Croatian Czech Danish Dutch English Finnish French German Hebrew Hindi Hungarian Italian Norwegian Polish Portuguese Romanian Russian Serbian Slovak Slovenian Spanish Swedish Turkish Ukrainian
2022-09-29 Alestorm és Gloryhammer közös turnéval indul az év!
2022-09-28 Blackhoney – Megjelent a második lemezük
2022-09-28 Betegsége miatt kilép a Crystal Lake-ből Ryo Kinoshita énekes
2022-09-28 Crippled Black Phoenix – Banefyre (2022)
Malek Ben Arbia – gitár
Elyes Bouchoucha – billentyű, vokál
Anis Jouini – basszusgitár
Morgan Berthet – dob
Kevin Codfert – zongora, gitár, vokál
Pierre Danel – akusztikus gitár
Mohamed Gharbi, Bechir Gharbi, Hamza Obba, Riadh Ben Amor – hegedű
Mohamed Lassoued, Samir Sghaier – brácsa
Skander Ben Abid – klarinét
Koutaiba Rahali – bambusznádfurulya (nay) & arab furulya (gasba)
Lotfi Bouchnak – ének (10)
Mehdi Ayachi – ének (1)
02. Born To Survive
03. You've Lost Yourself
06. Monster In My Closet
08. No Holding Back
A Myrath az Ezeregyéjszaka meséit hozta el nekünk zenéjével. Az egykori Symphony X tribute banda muzsikája lemezről-lemezre fejlődött, szó szerint evolúciós folyamaton ment keresztül 2007-től napjainkig. Nem kapkodták el, csupán a 2010-es 'Desert Call' és a 2011-es 'Tales Of The Sands' jött hamar egymás után, de ezek között nem is érzek olyan változást, mint a többi lépcsőfok között. A 'Hope' lemezen még Elyes Bouchoucha énekelt Russell Allenre emlékeztető hangján, az érezhetően Symphony X-en nevelkedett zenészek durván belefeledkeztek a progresszív metalba és a keleties hatások inkább csak a kromatikában érződtek. A turnéra szerződtették Zaher Zorgati énekest, akivel egy egész más világ felé indultak el. Elkezdtek power metal „slágereket” írni. Ami egyeseket eltávolított a zenekartól, de szerintem sokkal több új rajongót vonzott be. Ez volt a 2010-2011-es időszak két lemeze. Majd 5 év várakozás után jött a 'Legacy', ami a szimfonikus power metal irányába vezette tovább a csapatot, a hegedűkkel még inkább kidomborítva az arab népzenei jelleget, ugyanakkor az akciódús videoklipekkel elhozták az Ezeregyéjszaka hangulatát a rajongóknak. És megint sokan sírtak, hogy Malek Ben Arbia a 'Tales Of The Sands'-en még fajsúlyos, lényegretörő gitárjátéka háttérbe szorult. (Viszont 2016-ban a Symphony X előzenekaraként turnézhattak, ami szerintem a zenekar tagjai számára maga volt a Kánaán.)
Újabb három év telt el, és eljött a 'Shehili', a sivatagi szél, hogy még feljebb repítse a zenekart („Szél viszi messze” – énekelhetnénk, ha nem állna oly távol a magyar katonadaloktól ez a műfaj). A fejlődésnek az is egy változata, ha az evolúciós zsákutcából vissza tud fordulni egy újabb mutációval a faj. Én azt érzem ezen a lemezen, hogy ötvözték a 'Legacy' és a 'Tales Of The Sands' előnyös tulajdonságait, hogy a kvázi visszalépésből kovácsoljanak előrejutást.
Három producer, Kevin Codfert (a Myrath régi producere), Jens Bogren (Opeth, Dimmu Borgir, Sepultura, Arch Enemy, Soilwork) és Eike Freese (Dark Age, Gamma Ray, Die Apokalyptischen Reiter) közös munkája az új lemez, melyen előbújnak a magasra hangolt tamok (hogy imádom!), amik már a 'Tales'-en is ott voltak, csak mű hangzással és roppant hátra keverve. Morgan Berthet személyében egy magasabb kaliberű dobost szereztek (már a ’Legacy’ lemezre) és ezt ki is használják: valódi hangszereken valódi hangszeres teljesítményt hallunk programozott dobolás helyett, amit már nem kell eldugni, hanem büszkén az ember arcába tolják.
A másik, amit büszkén az arcunkba tolnak, Malek Ben Arbia gitározása, mely visszatért a 2011-es lemezen hallott harapós (tényleg nincs rá jobb szó) hangzáshoz, és a szólói is még dallamosabbak, még technikásabbak, még kimunkáltabbak lettek, mint a 'Legacy' lemezen. Közben persze Anis Jouini basszer is odateszi magát, a Darkness Arise kezdésénél szinte a 'Tales Of The Sands' címadójának hangulata köszön vissza a basszustémában. Egyedül a billentyűs, Elyes Bouchoucha vonul a háttérbe, csupán a szimfonikus hangszerelésben vállal oroszlánrészt. Épp az említett Darkness Arise-ban van egy rövid Hammond-szólója, azon kívül csak laza szőnyegezést csinál a lemezen, a lassú dalok zongorabetétjét is átadja Kevin Codfertnek és még kiváló énekhangját sem kamatoztatja, a Mersal duettjébe külsőst hoznak be Lotfi Bouchnak, a tunéziai Pavarotti személyében.
A dalok közül a folytatásos mesével eladott két klipes nóta, a Dance és a No Holding Back áll legközelebb a 'Legacy' „Ezeregyéjszaka”-hangulatához, valamint a záró címadó. A Wicked Dice dallamvilága is mintha a Trónok harcáról írt dalukat idézné, csak most filmzenei utalások nélkül. A legfurább a Lili Twil, melyről viszont a booklet böngészése során kiderült, hogy egy feldolgozás: a marokkói Megri testvérek 1974-es dala a berber népdalokat idézi, de ezt is olyan remek hangszereléssel toldják meg, hogy a kezdeti meglepetés után már egyre jobban élvezem.
A harmadik klip a tavalyi karthagói nemzetközi fesztiválon készült (állítólag csak a kiadón múlik, lesz-e belőle DVD), ez a keményebb vonalat mutatja be, és ezt viszi tovább a You've Lost Yourself és a djentes Monster in My Closet, valamint a Darkness Arise, mely talán a legközelebb áll a régi Myrath-hoz.
A rock, metal, progresszív, djent, valamint andalúz és berber népzenei elemeket is tartalmazó muzsikájukat elnevezték „blazing desert metal”-nak, azaz lángoló sivatagi metalnak, ami mindenképpen egyedibb és megkülönböztetőbb, mint a progresszív szimfonikus power metal skatulya. Ebben a műfajban csúcskategóriás produkciót tettek le az asztalra, jobbat, mint a 8,5 pontos 'Legacy', jobbat, mint a keményvonalasokat képviselő Mike által 9 pontosra értékelt 'Tales Of The Sands'. Mindkettőből átvették a legjobb tulajdonságokat, leredukálták a sallangot, és ami maradt, az felülmúlhatatlan élményt nyújt. Hogy mégsem adok rá 10 pontot, az csak azért van, hogy szárnyalják túl önmagukat és legközelebb mutassák meg, hogy még ennél is van feljebb.
Az Ezeregyéjszaka meséi életre keltek. Seherezádé hétfátyoltáncot lejt, Ali Baba dalra fakad és a negyven (de legalább négy) rabló hegedűn kíséri, Aladdin végre rendeltetésszerűen használja a csodagitárját, hogy fényt vigyen az éjszakába, Abut, a kis bagdadi tolvajt pedig börtönéből Szindbád menekíti ki hajóján az álruhás Ahmed szultán segítségével. Feltámad a sivatagi szél (Shehili) és a homokvihar magával ragad. Ahogy ez a zene is.
Alestorm és Gloryhammer közös turnéval indul az év!
Blackhoney – Megjelent a második lemezük
Betegsége miatt kilép a Crystal Lake-ből Ryo Kinoshita énekes
Crippled Black Phoenix – Banefyre (2022)
Alestorm és Gloryhammer közös turnéval indul az év! 2022-09-29
Blackhoney – Megjelent a második lemezük 2022-09-28
Callejon – Lemezelőzetesek 2022-09-28
Betegsége miatt kilép a Crystal Lake-ből Ryo Kinoshita énekes 2022-09-28
Crippled Black Phoenix – Banefyre (2022) 2022-09-28
Black Lava – Eye of the Moon – új lemezelőzetes videó 2022-09-28
Umbilicus – Pénteken jön az első lemezük 2022-09-28
Surrender – Itt a Godsmack új dala 2022-09-28
LÒDZ – You’ll Become a Memory – új videó 2022-09-28
BDPST ROCK – Hallgasd itt!
Rocker Rádió – Hallgasd itt!
« ápr   jún »
Archívum Hónap kijelölése 2022. szeptember  (882) 2022. augusztus  (928) 2022. július  (834) 2022. június  (835) 2022. május  (715) 2022. április  (891) 2022. március  (943) 2022. február  (905) 2022. január  (942) 2021. december  (955) 2021. november  (1061) 2021. október  (967) 2021. szeptember  (1014) 2021. augusztus  (886) 2021. július  (822) 2021. június  (915) 2021. május  (264) 2021. április  (984) 2021. március  (1093) 2021. február  (1043) 2021. január  (1056) 2020. december  (1010) 2020. november  (1096) 2020. október  (1056) 2020. szeptember  (942) 2020. augusztus  (1204) 2020. július  (1274) 2020. június  (1265) 2020. május  (1540) 2020. április  (1706) 2020. március  (1790) 2020. február  (1639) 2020. január  (1775) 2019. december  (1581) 2019. november  (1634) 2019. október  (1532) 2019. szeptember  (1891) 2019. augusztus  (1644) 2019. július  (1320) 2019. június  (1341) 2019. május  (1477) 2019. április  (1480) 2019. március  (1642) 2019. február  (1379) 2019. január  (1541) 2018. december  (351) 2018. november  (1)
A38 Hajó Barba Negra, Dürer Kert ezt_hallgasd fesztivál Fesztiválok folk Frontiers, Hammer Concerts hardcore hiphop hirdetés hír Hírek interjú Interjúk jack játék koncert Koncertbeszámolók Koncertek, bulik Leander Kills Lemezismertetők lemezkritika magyar Megadeth metallica metál Napalm Records New Friend Request Nuclear Blast, pop premier programajánló progresszív punk Remorse rock Sepultura showbarlang slayer tool Video videoklip zorall
Copyright © 2022 metalindex.hu